
84. FEBRUÁR . KÉTOLDALAS MELLÉKLETTEL 


Még tart a tél, nem lehetünk annyit a szabad- 
ban, amennyit szeretnénk. De remélem, azért 
a szobában sem unatkozik senki! Merényi Zsu- 
zsi, miskolci olvasónk, remek elfoglaltságot 
talált: rendezgeti a köveit. Dobozokba rakos- 
gatja őket, s a dobozok tetejét letakarja celo- 
fánnal, hogy ne porosodjanak a kincsek. Anyu- 
ka segítségével ráírják a doboz szélére, hogy 
melyik követ hol találták. Zsuzsi minden ki- 
rándulásról vitt haza egy-két szép követ, és ha 
eljön a jó idő, újabbakat is szerez. 


Kozár Peti, Pécsen, madártollakat gyűjtött. 
Sajnálja, hogy nem tudja, melyik madár hul- 
latta el a megtalált tollakat. Peti! Nézd át 
a Búvár zsebkönyvsorozat Madarak című köte- 
tét, hátha felismered benne a tollaidat! 


Farkas Lacika, örkényi olvasónk, verseket ír 
szabad idejében. Küldött kettőt, remélem, tet- 
szeni fog nektek is: 


Hull a hó, hull a hó, 
Nagyon szeret nagyanyó. 
Így hát, hallod-e, 

Én vagyok a kedvence. 


Fut az egér, 

Szedi lábát. 

Jaj, a macska 

Nyalja száját. 

Fut a macska, 

Fut utána, 

Elfut finom vacsorája. 


MIT HOZTÁL, TÉLAPÓ? című kiadványunk verseny- 
feladatának díja volt ez az egyméteres Télapó. Horváth 
Gábor lett a szerencsés nyertes. Ajándékot is talált Télapó 
zsebében. 

Eljuttattuk Télapónak a sok kedves meglepetést, amit küld- 
tetek: a helikoptert, a varázsszőnyeget, a csizmákat, a köny- 
veket. 16.280 gyerek küldött neki levelet vagy rajzot. Tél- 
apó a nyár folyamán mindegyiket megnézi, elolvassa. Azt 
ígérte, jövőre megint eljön hozzátok. 


MEGSÚGOM, hogy 
következő számunk 
mellékletéből 
bábukat és díszleteket 
vághatsz ki; 


eljátszhatod az 
lciri-piciri 
című mesét. 


MADÁR ESZTER rajzai, HORVÁTH ZOLTÁN fotója 


Aki tört már télen faágat, tudja, hogy télen sem tö- 
rik ei könnyebben, mint nyáron. Azért van így, 
mert az élettelennek látszó fa télen is él; az ágak- 
ban ilyenkor is nedvek keringenek, amelyek rugal- 
massá teszik őket. A fa pihen és vár. Várja, hogy 
megsímogassa a tavaszi napfény, és kihajthassa rü- 
gyeiből a leveleket. Ezért ne tördeld a téli fá- 
kat se! 

Nézd meg a rügyeket! Most még picik, de nemso- 
kára megduzzadnak. Figyeld meg, hogyan lesz belő- 
lük virág vagy levél. 


SIMON LAJOS : n. 1 , 
o Tavaszváró i 


Kisöcsém, hó hull, — Lesz majd levelem 


kavarog, csudajó — 
kutyabaj, tűrjük nyárban árnyék- 
valahogy! takaró, 
Majd csak leszakad . s ágamról 
mind a tíz egyedem-begyedem, 
ág-ujjamról a koppan még 
jégcsap-dísz. gyümölcs a fejeden. 


, 


HALÁSZ JUTKA MESÉL 


Sokan ismeritek vidám gyermekdalait, játékait. Szíve- 
sen énekeltek együtt vele, amikor a rádióban halljá- 
tok, a televízióban nézitek. Most a mi folyóiratunk 
lapjairól szól hozzátok, Móra Ferenc meséjével. 


A szeme szelíd kék volt Tükrös Katának, 
a haja puha volt, mint a selyem, ragyogó, 
mint az arany. 

Azt is megmondom, miért hívták Tükrös 
Katának. Ha kinyitotta az ablakot, mindjárt 
azt nézegette az üvegjén: illik-e a kék sza- 
lag a hajába. Ha tejet forralt a konyhában, 
nem bánta, ha kifut is, csak megláthassa ma- 
gát a kék mázos lábosban. 

— Soha ilyen tükrösködő gyereket! — 
pörölt az anyukája. — Nem csoda, ha már 
a verebek is Tükrös Katának hívnak. 

Azt meg ki se lehet mondani, hogy mit 
csinált, mikor az új tavaszi kalapját meg- 
kapta. Igaz, hogy azt sem lehet kibeszélni, 
micsoda szép kalap volt az! Olyan vadrózsa- 
bimbók voltak rajta, hogy a vadrózsabokron 
se nőnek különbek. A méhecskék nem 
győztek csodálkozni, mikor először látták: 
— Nini, de korán kibimbózott idén a vad- 


rózsa! No, de Kata nem azt nézte, hogy a vi- 
rág szép-e a kalapon, hanem azt, hogy a ka- 
lap szép-e őrajta. Sorra járta a tükröket, le- 
vette a kis falitükröt, de még a rézkilincset 
is megkérdezte: 

— Tükör, van-e nálam szebb? 

Kistükör, nagytükör, rézkilincs, vaslábas 
mind azt mondta: soha ilyen szépet! 

Ahogy a konyhaajtóba kiállt, liba azt gá- 
gogta, kakas azt kukorékolta, de Kata ügyet 
se vetett rájuk. Csak azon törte a csöpp fe- 
jét, miben nézhetné még meg magát. 

— Nyisd ki a szemed, kutyus — rúgta meg 
az öreg Pajtás kutyát, aki a küszöbön szun- 
dikált —, hadd látom meg magamat benne! 

Pajtás megrázta kócos bundáját, és hara- 
gosan rámordult: 


"a" T 


SOMORJAI ÉVA rajzai 


— Mire való ez a nagy tükrösködés, hé- 
kám? Lám, én sohase nézek tükörbe, mégis 
nagy a becsületem a háznál. 

Bezzeg nem gorombáskodott a Cirmos 
cica. Az is olyan, hogy mindig csinosítja, né- 
zegeti magát. Most is ott ül az esővizes hor- 
dó szélén, és nézegeti gömbölyű fejecskéjét 
a vízben. De még a gazdasszonykáját is oda- 
intette: 

— Gyere, két cica is megnézheti ebben 
magát egyszerre. 

Tükrös Kata nem is nagyon hívatta magát, 
egyszeriben ott termett a hordónál, és be- 
kukucskált a vízbe. 

Lám, milyen szépen lengenek a rózsa- 
bimbók a kalapján. Öröm nézni, hogy gön- 
dörödik ki alóla az aranyhaja. Jaj, hátha még 
a selyemszalagot is megláthatná a nyakán! 
Én látom az enyimet — kérkedett 
a Cirmos cica. 

— Most már én is látom az enyimet — 
mondta volna Tükrös Kata, de annyira bele- : 
hajolt a hordóba, hogy belepottyant. 

Jó szerencse, hogy a Pajtás kutya odaug- 
rott, és megkapta a szoknyácskáját. Így csak 
a fejét mártotta meg az esővízben, hanem 
a rózsabimbós kalapnak az is egészen elég 
volt. Azt ugyan a fejére nem teheti többet 
senki kislánya. 

No, de volt is nevetés! Még a libák meg 
a rucák is nevettek! 

— Gi-gá-gá, háp-háp-háp! Beleesett Tük- 
rös Kata a vízbe. Kislányok! Ti még nem es- 
tetek bele a vizeshordóba? 

VERESS MIKLÓS : 


Szitakötő 

/ köti szitám, 
kit a Kata 
szid a Tiszán. 


Kefekötő 
ha éhezik, 
csak fekete 
hé kefét eszik. 
SES r 

zá . A lókötő 
lődöröghet 
elkötheti 
hatökrünket. 


A főkötő 
igen szegény: 
bére heti 
három kötény. 


Fogynak fagyok 
s hideg idő: 
már nem vagyok 


STUIBER ZSUZSA rajzai 


BÓKKON GÁBOR: 


Kalapvásár 


Túl az Óperencián, 
Hencidán és Boncidán, 

Most nyílik a kalapvásár 

— Ott sok csodás kalap rád vár! — 
Tessék, tessék, most lehet! 
Vitézek és gyerekek, 
Asszonyok és öregek: 

Szép fejfedőt vegyenek! 

— Híres-neves kalapom 
Hat garasért eladom. 
Karimája egérrágta — 
Három garas az új ára. . . 
— a közepe elveszett — 
Két garasért megveszed? 
— Kicsit poros és fakó —, 
Egy garasért eladó. 
Tessék, tessék, még lehet! 
Fél garasért viheted! 


BÖRCSÖK MÁRIA: 
Kérdés 


Elefánt, 
telefánt, 
hova lett a 
fele fánk? 


Bimbam találkozása 
Fülesmackóval 


— Mondd csak, Bimbam, hogyan ismerked- 
tél meg Fülessel, és hogy lettél ilyen hűséges 
jó barátja? — kérdezte kíváncsian Peti. 

— Ej, az nagyon régen volt — mosolygott 
Bimbam bohóc. Akkoriban még egy vándor- 
cirkusz bohóca voltam. Esténként felléptem 
a cirkuszban, gitároztam és énekeltem. A kö- 
zönség minden dalocskám után tapsolt és él- 
jenzett. 

— Milyen kár, hogy nem hallottunk téged 
akkor! — sóhajtott Panni. 

— Egy napon — folytatta Bimbam bohóc — 
a parkban üldögéltem, és magam mellé tettem 
a gitáromat a padra. Aztán valaki szólított, 
én elszaladtam — a gitár ott maradt. Amikor 
este visszamentem érte, ott volt, ahol hagy- 


ARO és a Orata 


tam. Ahogy felemeltem, valami csipogásfélét 
hallottam. Bekukucskáltam a húrok közé a 
hangszer belsejébe. 

— Mit gondoltok, mit láttam? — fordult 
Bimbam a gyerekek felé. Fészket raktak benne 
a madarak. A kis nőstény már ült is a tojáso- 
kon, és keltette őket. 

Méregbe gurultam. Felkaptam a gitárt, ám 
akkor... egy kis mancs erősen megszorította 
a karomat. Fülesmackó állt mögöttem. 

— Barátom — mondta —, nem szabad bán- 
tanod a szegény madarakat! Ne pusztítsd el 
az otthonukat! 

— De hisz ez az én gitárom! — tiltakoztam. 
— Hogy énekeljek a cirkuszban, ha nem pen- 
gethetem? 

— Megértelek — dörmögte Füles —, de 
mégse hagyhatom, hogy kidobd a hangszerből 
a fészket. A madarak bíznak benned. 

Hallgattam rá. Nem énekeltem többé a cir- 


RÁKOSY ANIKÓ rajzai 


kóira vigyáztam. 

A tojásokból egy idő múlva kikeltek a fió- 
kák, öt pelyhes kis jószág. Segítettünk a szü- 
lőknek jóllakatni őket. Néztük, hogyan tanul- 
nak meg röpülni és énekelni. Olyan szépen 
énekeltek, hogy sohasem hallottam ennél 
szebbet. Talán azért tudtak így dalolni, mert 
gitárban születtek. 

A fiókák megtollasodtak, megtanultak re- 
pülni és eleséget szerezni maguknak. Egy szép 
napon elhagyták a gitárt. 

n ezalatt annyira összebarátkoztam Füles- 
sel, hogy otthagytam a cirkuszt és elmentem 
vele vándorútra. 

Azóta mindig együtt vagyunk. 


CZ. JANCZARSKI nyomán 


Te mit tettél volna Bimbam helyében? Rajzold 
le és küldd el rajzodat Dörmögőnek! 


kuszban. Fülesmackóval együtt a gitárom la- ; 


17 Melyik szám, melyik képhez 
— — tartozik? Kösd össze vonallal! 


KOVÁCS SÁNDOR: 


Az óriás 


Elmondom, hogy mit álmodtam; 
álmomban óriás voltam. 

A fák olyan picik voltak, 

térdem alatt hajladoztak. 


Átléptem a Tiszát, Dunát, 
így mentem a világon át, 
bokáig ért az óceán 

végig az Óperencián. 


Hegyre ültem, ha pihentem, 
felhőt fogtam tenyeremben, 
elértem a csillagokat, 
zsebembe is tömtem sokat. . . 


Megszámoltam: hetet léptem, 
míg az úton hazaértem. 

De házunkba hogy megyek be? — 
ütött szöget a fejembe. 


Egy babszemnéli alig nagyobb, 
én meg, lám, óriás vagyok. 
Majd könnyekre keseredtem. . . 
Szerencsére felébredtem! 


Of jarázsold él! o 
Os zost A 


[/ o" 


Most te vagy a nagy varázsló! Nyarat tudsz varázsolni a télből. 
Nem hiszed? Próbáld csak meg! 

Nézd meg jól ezt a képet! Képzeld el ugyanezt a tájat nyáron, 
és rajzold le egy papírlapra! Hagyj el róla mindent, ami itt a telet 
juttatja eszedbe, és rajzolj rá olyasmit, ami csak nyáron lehet raj- 
ta! Milyen színeket használsz majd? Dörmögő is kíváncsi, milyen 
ügyes varázsló vagy. Küldd el neki rajzodat! 


SALLAI FERENC : 


Volt egyszer egy pince, 
abban volt egy véka. 


Üres volt a véka, 
belebújt a béka. 


Pincébe ment Réka: 
— Nicsak, ott a véka! 


Odaszaladt Réka, 
pislogott a béka. 


Nagyot ugrott Réka, 
s felborult a véka. 


Mi az? Ha van kedved, rajzolj velünk! 


Vízből lett, és vízzé lesz. 


8 (9H) 
Szádba teszed, mégsem eszed. 


(Ipupy) 
Foga van és mégsem eszik. 


Rajzolj gombolyagokat a kosárba, gombócokat a tálra! 


SS ——— —— 


Tegyél a polcra csészéket! 


LENDVAI ILONA : 


Felismersz-e? 


Hófehér a bundám, 
jégmezőkön járok, 
hogyha kedvem tartja, 
nagyokat csúszkálok. 


Szeretem a halat, Legyen ebből a lóból zebra! 
fogok is eleget, ! Rajzolj rá csíkokat! 
mézet is keresek, 
de itt sose lelek. 


(12 § 


o 5 Időben érkez- 
tünk a jászszentlászlói óvodá- 
ba. A kedvünk is borús volt 
egy kicsit, hiszen a sűrű köd- 
ben csak lassan haladhatott au- 
tónk az országúton. Késő dél- 
után értünk oda; a gyerekek 
már lefeküdtek aludni. 

Régen láttunk ilyen barát- 
ságos óvodát. Nyomban meg 
is feledkeztünk a borongós idő- 
ről. A nagycsoportosok szobá- 


jának faláról egy napocska sü- 
tött ránk. De nem ám akármi- 
lyen nap! Ez a nap megmutatja, 
hogy most éppen kik a napo- 
sok. Egy gyöngyszemet kell 
cérnaszálon a nevük mellé húz- 
ni. 

Az ágyak irányából kunco- 
gást hallottunk; előbb jobbról, 
aztán balról, végül már min- 
denhonnan. Kiderült, az óvo- 
dások annyira vártak bennün- 


KURUCZ MÓNIKA rajza 


Hová gurult az elefánt? 


HERÉDI SZ. ERIKA rajza 


A jászszentlászlói óvoda 
nagy , A" csoportja 
és az óvó nénik 


ket, hogy izgalmukban nem 
tudtak elaludni. Felpattantak 
az ágyakból, és örömmel, uj- 
jongva vették át a guruló ele- 
fántot. 

Hogy miért kapták? Ők 
nyerték el , A mi mesénk" cí- 
mű pályázat első díját. Szabó 
Éva óvó néni vezetésével, kü- 
lönleges módon készült a ké- 
peskönyv. Nézzetek meg né- 
hány részletet belőle. 


KOCSIS NÓRA rajza 


Propaganda Osztályának különdíjaival; 10 óvoda pedig egész éves 


előfizetést kapott a DÖRMÖGŐ DÖMÖTÖR-re. 


FEKETE KRISZTINA rajza 


M. E. 


Aranu15 


C maggan rag fdttsany , allo smátmmátnog , 
etes tadkonyti 


szk 4 medütadsabk, 
Me rtán retháey, hok karán wget 
ósat kola szára agdab 


BAJNÓCZI OLGA rajza 


HORVÁTH ZOLTÁN fotói 


Volt már saját növényed? 
Magad nevelted magvetéstől 
gyümölcsérésig? Ha volt, akkor 
te már tudod, milyen nagy 
öröm a földből kibújó, első, 
gyenge levélke, a magasba szök- 
kenő szár, a szép színű virág, az 
érlelődőgyümölcs.Tarts velünk! 

Ha még nem volt növényed, 
de szeretnél, akkor most ne- 
ked is lehet! Hozzád utaznak 
a magvak; postán küldjük el őket 
ajándékképpen! Csupán egy kis 
helyet kell kérned részükre 
a kertben a felnőttektől. 

A magból szép, erőteljes nö- 
vény lesz, sárga virágokkal, 
szokatlan alakú gyümölcsökkel, 
amelyekből finom ételek ké- 
szülhetnek. A növény neve: 
csillagtök, külföldi neve: pa- 
tisszon. 

Május közepén, gyomtól 
megtisztított, ásónyom  mé- 
lyen fellazított talajba, egy-egy 
kapavágásnyi fészekbe vess 
3-4 magot! Ha száraz az időjá- 
rás, öntözd meg, és később 


Hozzád utaznak! 


1. A kikelt növénykén előszörkétto- — 2.A két sziklevél között megjelenik 
jásdad sziklevél jelenik meg. Tartsd a lomblevél. A két legerősebb tövet 
gyommentesen a környéküket! hagyd meg, a többit húzd ki a talajból! 


5.—6. A virága. És nem is egy! Egyformák? Milyen különbséget találsz közöt- 
tük? Az első virágot porzós virágnak nevezzük, a másikat termősnek. Ha a 
szél vagy a méhek átviszik a virágport a porzós virágról a termősre, megtapad 
rajta, és fejlődésnek indul a gyümölcs, 


3. Meleg, csapadékos időjárás vagy 
gondos öntözés mellett kilombosodik 
a növény. Már a levelek is árnyékol- 
nak, őrzik a talajnedvességet. 


7.Itt a szép, világos színű gyümölcs! 
Peremén csillag alakban elhelyezkedő 
kis dudorokat látsz. Ezért lett a neve 
csillagtök. 


4. Egy hónappal a magvetés után már 
terebélyes a növény. Mi lehet a lomb 
között az a kis, sárga folt? 


Fotó: DR. NAGY GYÖRGY 


8.A tenyérnyi gyümölcs már rántani 
való. Ha 2-3 naponként szedik, folya- 
matosan virágzik és terem. Ha dísznek 
neveled, óriássá nő. 


se hagyd kiszáradni! K Aula 
láthatod, hogyan az tl fs 
vény. Ilyen a magja: ( 


azok a kiskertészek versenyez- 
nek egymással, akik a legtöbb, 
a másikban azok, akik a legna- 
gyobb gyümölcsöt termelték. 
Mindkét csoportban díjakat 
lehet nyerni. A verseny 1984. 
augusztus 15-ig tart. 

Akinek a növényén érik a 
gyümölcs, megkér egy felnőt- 
tet, hogy mérje vagy számolja 
meg, és írja meg az eredményt. 
A győztesek és az általuk ter- 
melt gyümölcsök fényképe 
megjelenik a Dörmögőben. 

Te is vegyél részt verse- 
nyünkön! Ha nincs kertetek, 
talán kaphatsz egy kis területet 
nagyszüleid vagy ismerőseitek 
kertjében. Vágd le a zöld csí- 
kot a lap széléről, ragaszd egy 
levelezőlapra és küldd el szer- 
kesztőségünknek!  Címünk: 
Dörmögő Dömötör  szer- 
kesztősége, Budapest, Pf. 112, 
1502. A Dörmögő májusi 
számában ismét hallhatsz a 
KERTÉSZVERSENYRŐL! 


Szaktanácsadó: DR. NAGY GYÖRGY 


, , e 
— Hoznám..., de nem férek oda,; 


a azáj] § ni 
; 78 nez 
— Hol vannak a hólapátok? a : 
— kérdi Berci, s Marci felel: 5 ék 
— Úgy emlékszem, mind a hármat " dj. ; 
a kamrában rejtettem el. , A [As 
— Hozd csak elő gyorsan, koma! t ) Ej 
zá 


mert a nagy hó tegnap óta , 7 
az ajtót eltorlaszolta. Ka 

. td csá 
Az jut el a lapátokhoz, 


aki másik lapátot hoz. 1 


EZT AZ OLDALT TE SZÍNEZD KI 


Sítalpon jön a Vadmalac, 
Dörmögőék jóbarátja. 
— Csatoljatok ti is lécet 


j 
J — Segíthetnék valamiben? 
! — mondja —, remek ma a pálya! — kérdi Röfi. 


öfiké — Hogyne. Igen. ) egesálllllss RAL 
. . — Nem, Röfikém. Dolgunk akadt. 38 ka 
Nem síelünk. Menj csak magad! A torlaszt a kamra elől esel 
rt 19 


megpróbáljuk eltüntetni. 
Odanéz a Vadmalacka. 
— Azt? De hisz az nekem semmi! 


Figyeljetek! — ennyit mond csak: 
orral ront a fehér hónak, 
ösvényt túr... és kisvártatva 
újra nyitható a kamra. Ma 


Aztán mind ahányan vannak, 
hamar hólapátra kapnak, 
.. s ha a munka végre kész, 
kezdődhet a síelés. 7 


a § Az VT ak 
E 4 
had e" ek Eset jé 


ee 


— Vezess, Röfi, hóhahó! 
Igazad volt: jó a hó. 
Csak vigyázz, hogy orra ne bukj, 
mert akkor egy perc alatt 
eltúrod az orrocskáddal 

lécünk elől a havat! / 


sze séla 


£ 


Ezt a játékot a szabadban játszhat- 
játok, olyan helyen, ahol még senki 
sem lépett a friss hóra. 

Először jól látható utakat kell ta- 
posni. Az utakon legyenek kanya- 
rok, hurkok, kereszteződések. Elöl 
megy a taposó, aki kijelöli az irányt, 
a többiek sorban követik, szélesítik 
a nyomát, de vigyáznak arra, hogy 
azért az utak világosan elkülönülje- 
nek a sima, érintetlen helyektől. 

Jelöljetek ki 2-3 vadászt és ugyan- 
ennyi rókát! A játéktér két, egy- 
mástól távol eső pontján helyezked- 
jenek el, külön-külön csoportban. 
Jeladásra a vadászok kergetni kez- 
dik a rókákat, akik futva menekül- 
nek a kijelölt utakon. Szabad kanya- 
rokat rövidíteni és egyik útról a má- 
sikra átlépni is. Ha ketten ugyan- 
azon az ösvényen szembe jönnek, 
egyiküknek hátrálni kell vagy át kell 
lépnie más útra. Aki letér az utak- 
ról, kiesik a játékból. 

Az elfogott róka vadásszá válik; 
ezután ő is kergeti a rókákat, akik- 
ből egyre kevesebb marad. 

Ha minden rókát megfogtak, elöl- 
ről kezdődik a játék. 


KARLÓCAINÉ KELEMEN MARIANN 


SZÁVAY EDIT rajza 


Kedves Felnőttek! 


Ezt a rovatot a családok és óvodák által fel- 
tett kérdéseknek, aktuális közlendőknek szán- 
tuk. Hogy ezeket a sorokat most egy korábbi 
újságcím idézésével kezdjük, annak az az oka, 
hogy gyerekek szenvednek felnőttek kegyetlen- 
sége miatt. 

,Az ENSZ-közgyűlés elítélte a Nicaragua el- 
leni titkos háborút" — olvastuk a Népszabad- 
ság 1983. november 13-i számában. Vajon le- 
het-e titkos egy háború attól, hogy hadüzenet 
nélkül folyik? Vajon joga van-e bárkinek titko- 
lózásra — akár háborúról, akár békéről van 
szó —, akitől emberi életek függenek? 

Egy mai költő versbe foglalta, mit gondol 
erről egy mai kamasz: 


Titkos béketárgyalások — 
olvastam az újságban. 

Szerintem nem helyes, hogy 
titkosak a béketárgyalások. 


A háború bezzeg sose titkos. 

Egy háború, ahol egy puska se dörrent! 
Egy háború, ahol senki se halt meg! 
Egy háború, amit észre se vett senki, 
mert csak a háboristák mentek oda, 
és ott csúnyákat gondoltak egymásról 
titokban. Titokban hahaha! 


(TITKOS BÉKETÁRGYALÁSOK) 
Minden gyerek helyett írta : INGRID SJÖSTRAND 

— természetesen a felnőttek egyetér- 
tésével —, és rajzolnának vagy írnának 
is mellé. 
A csomagokat a következő címre 
lehet küldeni: 
DÖRMÖGŐ DÖMÖTÖR 
szerkesztősége 
Budapest, 112. Orlay u. 4. 
1502 


EGY BÉKÉSEBB HÍR. Sokan kérdik 


Minden további Ja BE Azááátő 
a szerkesztőséghez érkező levelek- 


kommentár — he- EZ ! 
lyett — tudatjuk, ben, hogy hol vásárolhatnák 
hogy a CIMEA meg a Dörmögő régebbi szá- 


mait. Örömmel közöljük, 
hogy a jövőben a Posta kö- 
vetkező budapesti hírlap- 
boltjai árusítják 
majd az 1983. ja- 
nuár óta megje- 
lent példányokat: 


(Gyermek- és Ser- 
dülőkori Mozgal- 
mak Nemzetközi 
Bizottsága) szoli- 
daritási akciót hir- 
det a nicaraguai gyere- 
kek megsegítésére. Já- 
tékokat gyűjtünk a ré- 
szükre. Úgy gondoljuk, 
hogy ebben a karácsony utáni idő- 
szakban, amikor a mi gyerekeink 
éppen a legújabb játékaiknak örül- 
nek, bizonyára mindenütt akad olyan 
megunt, de jó állapotú játék, amely 
más gyereknek még örömet szerez- 
hetne. Kérjük, küldjék el, továbbítjuk Nica- 
raguába! 

Szép lenne, ha a gyerekek maguk válasz- 
tanák ki saját tárgyaik közül az ajándékokat 


e 


E. GYÖRFFY ANNA raiza 


Rákosfalva park 1/c, 
latt, 


Ifjúsági 

EMLÉKEZTETŐ 
szülőknek, nagyszülőknek 
Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 


e Piros alapszín: 3—4 éve- 


seknek; 


i 0 kék alapszín: 5—6 éve- 


seknek; 


O sárga alapszín: első osz- 


tályosoknak; 


k O fehér alap: mindenkinek. 

